ร้องเรียนตำรวจละเว้นการปฏิบัติหน้าที่
ตำรวจที่ป้อมตำรวจตรงทางเข้าซอยจรัญสนิทวงศ์ 13
1.มักปล่อยปละละเลยคนข้ามถนนใต้สะพานลอย ทั้งที่ยืนตรงนั้น ความผิดเกิดซึ่งหน้า แต่ละเว้นไม่ตักเตือนประชาชน ซึ่งเข้าข่ายเจ้าพนักงานละเว้นการปฏิบัติหน้าที่ตามประมวลกฎหมายอาญามาตรา 157 และบริเวณดังกล่าวเป็นหัวโค้ง เป็นมุมอับ รถที่เลี้ยวเข้าซอยจะมองไม่เห็น ในขณะที่คนข้ามมักวิ่งข้ามพรวดพราดทั้งที่สะพานลอยอยู่บนหัว เกรงจะเกิดอันตราย และไม่เป็นธรรมกับคนขับรถ

2.เมื่อดิฉันจะไปคุยกับตำรวจให้กวดขันตักเตือนคนข้าม กละบพบว่าตำรวจไม่อยู่ป้อม แม้จะยืนรออยู่นานก็ไม่พบใคร ซึ่งจริงๆตำรวจควรมีผลัดเปลี่ยนหมุนเวียนมาอยู่ที่ป้อมตลอดเวลา จึงอยากให้แก้ไข
3. เมื่อดิฉันจะขอให้ สนง ตำรวจแห่งชาติช่วยประสานงานให้ โทร 1599 พบว่า จนท แจ้งว่าให้ติดต่อไปที่ผู้รับผิดชอบ พอดิฉันถามว่า สนง ตำรวจแห่งชาติต้องมีหน้าที่รับผิดชอบดูแลตำรวจทั่วประสิคะ จนท แจ้งว่าไม่ใช่ พอดิฉันสอบถามว่าแล้วอะไรรือบทบาทของ สนง ตำรวจ จนท แจ้งว่าคือการรับแจ้งเบาะแส เช่น ยาเสพติด แล้วแนะนำให้โทรไปที่จเรตำรวจ ดิฉันจึงโทรแต่โทรไม่ติด จึงกรอกข้อมูลในเว็บจเรตำรวจเพื่อร้องเรียน กรอกจนเสร็จ พอกดส่งข้อมูลหายแล้วแจ้งว่าส่งไม่ได้

จึงอยากขอให้ตรวจสอบทั้ง 3 กรณี โดยเจ้าพนักงานตำรวจอยากให้กวดขันคนข้ามถนนใต้สะพานลอยให้เข้มงวด และหน่วยงานรับเรื่องร้องเรียนควรมีระบบที่ดี call center ต้องมีคนรีบ ระบบล่มต้องแก้ไข และ call center 1159 ไม่ควรเกี่ยงงาน